作者:無名氏
標題:哭皇天・化清香吹入中霄路，一時間造化須臾。舞翩翩海底尋鷗鷺，喜的
內容:是冷淡蕭疏。弟子師徒，笑吟吟同步赴仙都。蓬萊三島歸家去，晝夜功夫無思慮。冥冥杳杳，恍恍惚惚。天門開放道清虛，地戶牢關抽添無數。澄澄湛湛功程做，獨坐忘言默語，駕河車上下寬舒。功成純粹守，似有卻如無。明明地不昧元來路，包含永珍，體不掛絲銖。